stanford-oval/wikipedia huggingface dataset:
גזר (קיבוץ)
היסטוריה > הקמה

הקרקע עליה הוקם קיבוץ גזר נרכשה על ידי המכבים הקדמונים שבקשו להקים במקום מושבה. ב-8 במאי 1923 התקיים במקום טקס הקמת המושבה בנוכחות הנציב העליון. בשנת 1926 עבדה בני בנימין על תוכנית להתיישבות במקום, אולם המושבה לא קמה והחל משא ומתן למכירת השטח לקרן הקיימת. לאחר כ-13 שנים, הושלמה העסקה בינואר 1941 והאדמה עברה לידי הקרן הקיימת שרכשה בנוסף עוד 2000 דונם שהיו בידיים יהודיות אחרות.
ב-11 במרץ 1945 עלתה על הקרקע קבוצת הדסה, שהורכבה מגרעין של הנוער העובד, שעברו הכשרה בחדרה ובקיבוצים אחרים.
היסטוריה > במלחמת העצמאות

במהלך מלחמת העצמאות, ב-10 יוני 1948 תקף הלגיון הירדני את גזר במפתיע, וכבש אותה. כוח הלגיון לקח שבויים ושבויות ממגיני הקיבוץ, עזב את גזר והשאירה למתנדבים מקומיים והמונים מאלבריה הסמוך שנפנו לשוד וביזה.
עם ערב ערכה יחידה מגדוד 1 של חטיבת יפתח שישבה בחולדה התקפת נגד מאל קובאב, שחררה את גזר כמעט ללא קרב ותפסה את אלבריה השכן שהיה ריק וננטש עת התחילה התקפת הנגד לשחרור הקיבוץ, מחשש לנקמה.
בקרב על גזר נהרגו 29 מגינים, 20 חברי הקיבוץ ו-9 חיילים מתוכם אחד אלמוני. נפלו בשבי 14 נשים, 15 גברים ו-5 פצועים. המשק נחרב.
היסטוריה > הקיבוץ לאחר מלחמת העצמאות

לאחר נסיגת הערבים, הקיבוץ נבנה מחדש. בין השנים 1964 - 1961, עקב בעיות חברתיות שונות, עזבו המייסדים את הקיבוץ וגרעין הקיבוץ הוחלף מספר פעמים. בשנת 1974 התיישבה במקום קבוצת עולים מצפון אמריקה, בעיקר מארצות הברית.
הקיבוץ היום

כיום מתגוררים בקיבוץ כ-300 תושבים, חילוניים ברובם. בשנים האחרונות הקיבוץ משכיר בתים גם לדיירים שאינם חברי הקיבוץ. בקיבוץ ניתן למצוא מגוון שירותים קהילתיים-חברתיים ומתקני ספורט ושעשועים אחרים, כולל בריכת שחייה. כן נמצא בקיבוץ 'פארק פינת שורשים', המעוצב בסגנון תנכ"י.
הקיבוץ היום > מגרש הבייסבול

בקיבוץ נמצא מגרש הבייסבול הראשון בארץ.המגרש, שנבנה ב-1983, הפך את המשחק לספורט העיקרי בקיבוץ. רבים מבני הקיבוץ יצאו לאליפויות בחו"ל כשחקני נבחרת ישראל.
הקיבוץ היום > ברכת שלום

קהילת ברכת שלום, היא קהילה רפורמית אזורית, הממוקמת בקיבוץ גזר, הקהילה פועלת ברוח התנועה ליהדות מתקדמת. הפעילות והשירותים שמציעה הקהילה כוללים אירועי מחזור החיים, חגיגות חג ומועד, תפילות קבלת שבת ופעילויות תרבותיות וחינוכיות אחרות.
הקיבוץ היום > מצבה לנופלים

המצבה היא חלק מחלקת הקבר של הלוחמים שנפלו בקרב גזר במלחמת העצמאות. המצבה נמצאת ברחבת דשא גדולה וסביבה עצי ברוש. בצידה המזרחי של החלקה שורת כריות אבן ועליהן פרטי הנופלים ומועד הנפילה.
תמונות > רפת

רפת - חליבה
רפת - ארוחת בוקר
פאנלים סולאריים על גגות הרפת
ראו גם

תל גזר
לקריאה נוספת

יומה של גזר: בהוצאת "אגודה להנצחת זכרם של מגיני גזר", מהדורה שנייה, 1988.
אברהם אילון, חטיבת גבעתי מול הפולש המצרי: הוצאת "מערכות",1963, (הקרב על גזר).
ישראל גרנית ודן יהב, התיישבות במלחמה - יישובים שעמדו, פונו, או נפלו במלחמת העצמאות 1948, מכללת כנרת, 2015.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  חגיגת יסוד המושבה גזר, הארץ, 9 במאי 1923
↑  ועידת בני בנימין בהרצליה, דואר היום, 17 ביוני 1926
↑  אדמת גזר נמסרה לקרן הקיימת, דבר, 14 בינואר 1941
↑  נגאלה אדמת גזר, בה נלחמו החשמונאים, הַבֹּקֶר, 27 במרץ 1945
↑  אייל לוי, הדרכים הצדדיות של ישראל: תעלומה טמונה באדמה ותולדות הבייסבול הישראלי, באתר ישראל היום, 2 בפברואר 2023
↑  מתוך חקירת נפתלי זינפלד, ב-25 ביוני 1948, ארכיון צה"ל.
↑  מורשת קיבוץ גזר, באתר מועצה אזורית גזר
↑  קיבוץ גזר, באתר אטרקציות בקיבוצים
↑  ברכת שלום – קיבוץ גזר, באתר התנועה הרפורמית
↑  מצבה לנופלים בקרב גזר במלחמת העצמאות, באתר יזכור
| --- | --- |
בקרת זהויות :  NLI: 987007537991705171
הוזה אותך מולי (שיר)

"הוזה אותך מולי" הוא שיר שהוקלט על ידי הזמר הישראלי אייל גולן. הוא יצא לאור בנובמבר 2007, בהוצאת חברת התקליטים ליאם הפקות, כסינגל המוביל מתוך אלבום האולפן האחד-עשר של גולן, הוזה אותך מולי (2008). את השיר כתב יוסי בן דוד ללחן של קיריאקוס פפדופולוס והפקה מוזיקלית של תמיר צור.
השיר נחשב לאחד משירי החותם של גולן. הוא דורג במקום הראשון במצעד העברי השבועי של רשת ג' במשך ארבעה שבועות. בפסקול העשור של ערוץ 24 ומאקו שפורסם בשנת 2009, דורג במקום השמיני. באותה השנה דורג במקום הראשון במצעד שירי אייל גולן, שכלל את מיטב השירים של הזמר לפי דירוג.
השיר הגיע למקום הראשון במצעד העברי השבועי של רשת ג'.
רקע וכתיבה

השיר נכתב על ידי יוסי בן דוד, הולחן על ידי קיריאקוס פפדופולוס והופק על ידי תמיר צור.
את "הוזה אותך מולי" הוציא אייל גולן כבר בשנת 2007, כחלק מהאלבום, שניים סוכר 4 (2007). בסמוך ליציאת האלבום עצמו, נאמר כי הדבר יכול להשפיע לרעה על מכירות האלבום שכן, שאר השירים בו לא מצליחים לשחזר את שיר הנושא – דבר שיכול לבוא לידי ביטוי בהמשך. בכתבה שפורסמה בעיתון הארץ נאמר: ”מכיוון שאנשים קונים את האלבום של גולן בגלל הלהיט ולא בגלל יתר השירים, שלא מגיעים לקרסוליו, כל מי שיש לו את 'שניים סוכר', וזה הרבה מאוד אנשים, לא ילך לקנות את הדיסק”.
עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2 מיליון השמעות.
וידאו קליפ

האודיו הרשמי של השיר פורסם ב-15 באוקטובר 2010. הוא צבר למעלה מארבעה מיליון צפיות.
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  ישראל | המצעד העברי השנתי של רשת ג' | 1 |  |
|  ישראל | המצעד הרשמי של גלגלצ | 12 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ישראל | פסקול העשור | 8 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | מצעד שירי אייל גולן | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | נובמבר 2007 | תקליטור | ליאם |  |
טבלה

ערך זה עוסק בנתונים המאורגנים בטורים ובשורות. אם התכוונתם למשמעות אחרת, ראו .
טַבלָה היא אוסף של ערכים טקסטואליים ומספריים של פרטי מידע, המוצגים בצורה מסודרת בחלוקה לטורים ושורות, כאשר כל טור ושורה נושאים כותרת המגדירה את תוכנם. בטבלה מוצלבים הטורים והשורות ליצירת תאים בהם נרשמים הערכים השונים, ערך אחד בכל תא. הערכים בטבלה מכונים ערכי הטבלה. לכלל הטבלה ניתנת כותרת ראשית.
מטרת הטבלה היא סידור פרטי המידע באופן נוח לחיפוש ערך מסוים של פריט מידע מסוים. היא מגדירה במדויק קשרים בין הערכים השונים. טבלה רגילה מסוגלת לקשר מספר רב של מאפיינים (דרכים על פיהן מבוצע המיון) זה לזה, ולתאר בכך את התייחסותן ההדדית.
סוגי טבלאות > רשימות

הסוג הראשון של טבלה, המהווה רשימת פרטי מידע, שואף לתאר פרטי מידע (לדוגמה: ערים, בני-אדם, מוצרים וכו'), על פי מאפיינים שונים. במקרה זה נהוג כי פרטי המידע פרוסים על-פי שורות, כלומר, לכל פריט שורה משלו, ואילו המאפיינים על-פיהם מוגדר מיון הפריטים פרוסים על-פי טורים, כלומר, לכל מאפיין טור משלו.
קביעת סדר הטורים והשורות תהיה לרוב לפי סדר חשיבות, המתבסס על דירוג אחד המאפיינים.
במקרה זה, השורה הראשונה (הכותרת) תיועד לכתיבת שמות המאפיינים, אך לא תכיל את הערכים עצמם. הטור הראשון ייצג לרוב את המאפיין הבולט ביותר. יוצא מכלל זה טור המתאר מספרים סידוריים, שאינו מכיל ערכים אמיתיים אלא נועד להקל על הכתיבה והקריאה של הטבלה.
כאשר קיימים משתנים תלויים ומשתנה בלתי-תלוי בטבלה (כלומר, כאשר הטבלה מניחה כי קיים מיון בסיסי בערכים, ומתאימה מאפיינים על-פי מיון בסיסי זה), מקובל כי המשתנה הבלתי-תלוי יופיע בטור הראשון או השני.
כדוגמה לטבלה מסוג זה, ניתן לתאר את מערכת הנתונים הבאה:
עבור הקבוצה "איציק" קיימים שמונה חברי קבוצה: ינעם, תומר, עמית, לילך, חן, דליה, מורן, אלון ושרון. יש לחלק את חברי הקבוצה על פי המאפיינים הבאים:
מאפיין המגדר, המחולק לערכים זכר ונקבה
מאפיין קבוצת המקור, ממנה הגיע החבר, המחולק לערכים רבים
מאפיין פתוח, שאינו ניתן להגדרה מסוימת
בטבלה המתאימה ייצגו השורות את החלוקה בין החברים, כלומר, לכל חבר תהיה שורה משלו. הטורים ייצגו את המאפיינים השונים, והשורה הראשונה תועד לציון המאפיין על פיו נעשתה החלוקה.
הטור הראשון ישמש לכתיבת מספרים סידוריים. הטור האחרון ישמש לכתיבת "הערות", על מנת להוסיף את המאפיין הפתוח.
הטבלה עשויה להיראות כך:
| מספר סידורי | שם | מין | קבוצת מקור | הערות |
| --- | --- | --- | --- | --- |
| 1 | תומר | זכר | "שלומפר" | ממוצא בריטי |
| 2 | עמית | זכר | "לימוזינה" | אין |
| 3 | לילך | נקבה | "קוץ" | אין |
| 4 | חן | זכר | "פיקס" | הצטרף מאוחר |
| 5 | דליה | נקבה | "שלומפר" | דוברת ספרדית |
| 6 | מורן | נקבה | "צוק" | אין |
| 7 | אלון | זכר | "שלומפר" | אין |
| 8 | שרון | נקבה | "קוץ" | אין |
סוגי טבלאות > הצלבות

בסוג השני של טבלאות מתוארות שתי הבחנות בלבד, על-פיהן ממוינים הנתונים. הטבלה תתאר הצלבה של שתי ההבחנות הללו, וכל ערך בה יתאר הצלבה מסוימת של תוצאות ההבחנה.
במקרה זה הטור הראשון והשורה הראשונה אינם מכילים ערכים רגילים, אלא מייצגים את המאפיינים על-פיהן ממוינים הערכים הרגילים. מה שייכתב בתא הראשון בכל טור או שורה, יהיה תכונה המשותפת לכל הערכים באותם טור או שורה.
טבלה כזו מתארת שתי הבחנות בלבד מעצם תכונותיה (מאפיינים נוספים ניתנים לתיאור על ידי שימוש באמצעים שונים כגון מספר צבעים, אך שימוש זה אינו נגזר מעצם השימוש בטבלה).
ניתן לשלב מאפיינים נוספים בעזרת טבלאות מיוחדות. לדוגמה, טבלה תלת-ממדית מסוגלת להצליב שלוש הבחנות מעצם טבעה.

כמו כן, ניתן לעשות שימוש כפול (ובמקרים נדירים אף יותר מכך) בשורות ובטורים, על מנת להגיע למספר רב יותר של הבחנות. במקרה האחרון כל תא בטבלה יהיה מחולק למספר תת-תאים נפרדים. השימוש בטבלאות מיוחדות אינו נפוץ, שכן הוא נחשב למסורבל ומקשה על כותב הטבלה וקוראה.
דוגמה מפורסמת לטבלה כזו היא הטבלה המחזורית, המצליבה מחזורי-יסודות עם קבוצותיהם.
טבלת הצלבות לדוגמה, היא הטבלה הבאה, המבוססת על תוצאות משחק אפשרויות. במקרה זה ישנם שני שחקנים, כך שהשחקן הראשון עשוי לבחור אחד משני תכסיסים, והשני באחד משלושה. הטבלה מצליבה את החלטות שני השחקנים, ובכך מתארת כל ניקוד אפשרי במשחק.
|  |  | שחקן ב'> תכסיס א' | שחקן ב'> תכסיס ב' | שחקן ב'> תכסיס ג' |
| --- | --- | --- | --- | --- |
| שחקן א' | תכסיס 1 | 30 | ‎-10 | 20 |
| שחקן א' | תכסיס 2 | 10 | 20 | ‎-20 |
סוף של כל סיפור

"סוף של כל סיפור" הוא סינגל שהוקלט על ידי הזמר הישראלי אייל גולן. הוא יצא לאור ב-19 בינואר 2022, בהוצאת חברת התקליטים ליאם הפקות, כסינגל השישי מתוך אלבום האולפן ה-26 של גולן, קצת שמח קצת עצוב. השיר נכתב והופק על ידי תמר יהלומי ויונתן קלימי. בסמוך לצאתו עלה לרשת הזרמת המדיה ספוטיפיי, שם הצליח לצבור למעלה מ-766 אלף השמעות.
השיר הגיע למקום השישי במצעד הסינגלים הישראלי של מדיה פורסט.
וידאו קליפ

הווידאו קליפ הרשמי של השיר פורסם ב-19 בינואר 2022, יום צאת השיר. הוא בוים ועובד על ידי AVOXVISION. נכון למאי 2022 עומד מונה הצפיות של הקליפ על למעלה מ-5.5 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | העשירייה | 10 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 19 בינואר 2022 | הזרמת מוזיקה • הורדה דיגיטלית | ליאם |  |
מכל האהבות הזמניות

"מכל האהבות הזמניות" הוא סינגל של הזמר אייל גולן והזמרת נסרין קדרי, אשר יצא לאור ב-8 באפריל 2020, כסינגל השישי מתוך האלבום ה-23 של גולן, "מכאן ועד הנצח".
רקע וכתיבה

בשנת 2012 התחרתה קדרי בתוכנית המציאות "אייל גולן קורא לך" בהנחיית גולן, בה זכתה בחוזה הקלטות עם חברתו של גולן, "ליאם הפקות" והפקת אלבום בכורה, שיצא לאור בשנת 2014, בשם "נסרין קדרי". כשש שנים לאחר מכן, החליטו גולן וקדרי להקליט שיר משותף, אותו כתבו, הלחינו והפיקו הצמד דולי ופן ויעקב למאי. השיר, דומה לשירים אחרים של השניים, הוא שיר בסגנון המוזיקה המזרחית, בו פונים הדוברים בשיר, שהם בני זוג, אחד לשני.
וידאו קליפ

הווידאו קליפ של השיר יצא לאור בסמוך לצאת הסינגל עצמו, ובוים על ידי דורון סרי. בקליפ, שיצא לקראת פסח, נראים גולן וקדרי עורכים ליל סדר.
נכון לספטמבר 2020, עומד הקליפ על כ-8 מיליון צפיות.
מיקומי שיא

|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מאקו ורדיו תל אביב | 8 |  |
מי שמאמין

| --- | --- |

 סינגל בביצוע אייל גולן
 מתוך האלבום דרך לחיים
 יצא לאור:  21 בפברואר 2010
 פורמט:  CD • הורדה דיגיטלית
 סוגה:  מוזיקה מזרחית
 שפה:  עברית
 אורך:  3:33
 חברת תקליטים:  ליאם הפקות
 כתיבה:  יוסי גיספן
 לחן:  עדי לאון
 הפקה:  דודו קומה
"מי שמאמין" הוא סינגל שהוקלט על ידי הזמר הישראלי אייל גולן. השיר יצא לאור ב-21 בפברואר 2010, כסינגל מתוך אלבומו ה-13 של גולן, "דרך לחיים", על ידי חברת התקליטים ליאם הפקות.
רקע וכתיבה

השיר נכתב על ידי יוסי גיספן, שכתב עבור גולן להיטים כמו "מיליון או דולר", "זה אני", "יפיופה" ו"מלכת היופי שלי", הולחן על ידי עדי לאון והופק על ידי דודו קומה. השיר כולל ציטוט של רבי נחמן מברסלב, "מי שמקבל בהבנה את הקיים מאושר הוא. האושר נמצא בהישג יד ואין צורך לחפש אותו". השיר הוא שיר ים-תיכוני המשלב מקצבים וזמירות חסידיים.
ב-2015, פרסם ארגון החמאס גרסת כיסוי לשיר, בה מוחלפות המילים למסרים אנטי-ציוניים. כנגד גרסתם של החמאס נמתחה ביקורת, ואף תגובה מגולן עצמו.
הצלחה

השיר הופיע בבכורה במקום ה-10 במצעד השבועי של רשת ג', ובשיאו הגיע למקום הראשון. בסוף שנת 2010, הגיע למקום השלישי במצעד השנתי של התחנה.
במצעד השנתי של גלגלצ, דורג השיר במקום ה-24.
במצעד העשור שנערך על ידי כאן גימל, זכה השיר בתואר "שיר העשור".
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ישראל | רשת ג' | 3 |  |
|  ישראל | גלגלצ | 24 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | כאן גימל | 1 |  |
נשיקה אחת ממך

"נשיקה אחת ממך" הוא סינגל שהוקלט על ידי הזמר הישראלי אייל גולן. השיר יצא לאור ב-17 בינואר 2010, כסינגל השלישי מתוך האלבום "דרך לחיים", על ידי חברת התקליטים ליאם הפקות.
עם יציאתו הרשמית כסינגל בפברואר נכנס השיר אל המקום הראשון במצעדים השבועיים של רשת ג' ומדיה פורסט.
רקע וכתיבה

השיר נכתב והולחן על ידי שלומי חן, עובד והופק על ידי תמיר צור.
יוסי חרסונסקי סקר את השיר בחיוב תוך שהעניק לו ציון של שלושה כוכבי זהב מתוך חמישה בסך הכל.
הצלחה

השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט פעמיים ברצף ולהגיע למקום הראשון בהשמעות ברדיו ובמצעד של רשת ג'.
נכון ל-3 באוגוסט 2024, עומד מונה הצפיות של האודיו ביוטיוב על למעלה מ-6 מיליון.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ישראל | מדיה פורסט ישראל | 1 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג וערוץ 24 | 24 |  |
לנצח בני

| --- | --- |
 סינגל בביצוע אביבה אבידן
 מתוך האלבום אמונה
 יצא לאור:  2004
 שפה:  עברית
 אורך:  3:56
 חברת תקליטים:  בן-מוש הפקות
 כתיבה:  נורית בת-שחר צפריר
 לחן:  עוזי חיטמן
"לנצח בני" הוא סינגל שהוקלט על הזמרת הישראלית אביבה אבידן. את השיר הוציאה בשנת 2004 לאור חברת התקליטים בן-מוש הפקות, והוא נכלל כרצועה השישית באלבום האולפן השביעי שלה, אמונה.
על השיר

"לנצח בני" נכתב והולחן על ידי נורית בת-שחר צפריר ועוזי חיטמן. הוא מורכב משישה בתים, כשלאחר שניים מבוצע פזמון. במרכז מילותיו עומד אב המספר לבנו את הסכנות הטמונות בחייו מהם עליו להיזהר ("רכב דוהר", "פיגועי טרור", "אויב שמסתער"). הוא משתמש בשני ניגודי "מתוק מול מר" בשיר: דבש דביק בטעם של מרור ולענה המצופה סוכר. בפזמון מספר כי המטרה בכל האזהרות היא שבנו ישמר.
במקור, "לנצח בני" נוצר על ידי בת-שחר צפריר וחיטמן עבור אייל גולן. אולם עם מותו של חיטמן החליטה משפחתו לפרסם הקלטה שלו לשיר, שנכללה באלבום האולפן הראשון לאחר מותו, עכשיו התור לאהבה.
אבידן הוציאה את "לנצח בני" כסינגל מסחרי בשנת 2004 כגרסת כיסוי להקלטתו של חיטמן. על-אף שהוא הופץ ב-2004, נוכחותו במצעד הפזמונים השבועי של רשת ג' נרשמה רק ב-24 ביולי 2014, כשדורג במקום החמישי. הוא צעד במשך חמישה שבועות רצופים, ויצא מטבלת הדירוג ב-28 באוגוסט.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 5 |  |
גרסתו של אייל גולן

| --- | --- |

 סינגל בביצוע אייל גולן
 מתוך האלבום זה אני
 יצא לאור:  2009
 שפה:  עברית 
 אורך:  3:56
 חברת תקליטים:  ליאם הפקות
 כתיבה:  נורית בת-שחר צפריר
 לחן:  עוזי חיטמן
 הפקה:  דודו קומה
 
בשנת 2009 הוציא הזמר הישראלי אייל גולן גרסת כיסוי ל"לנצח בני". את הפקתה המוזיקלית ביצע דודו קומה. היא נכללה כרצועה החמישית באלבום האולפן ה-12 שלו, זה אני. גרסתו של גולן הפכה להמנון לאומי בימי מבצע עופרת יצוקה כמו כן, היא זכתה להצלחה אדירה במצעדי המוזיקה. ב-22 בינואר נכנסה למצעד הפזמונים השבועי של רשת ג' במקום הרביעי, והייתה ל"כניסה הגבוהה" של השבוע. ב-29 בינואר עלתה לשיאו במקום הראשון, ושהתה שם שבוע אחד. ב-19 במרץ יצא מטבלת הדירוג לאחר שמונה שבועות רצופים. במצעד סוף השנה דורג במקום ה-40. כמו כן, הוא סיים במקום השלישי במצעד שיריו של גולן, שפורסם בשנת 2009 לרגל הוצאת האלבום זה אני.
גרסתו של אייל גולן > מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 1 |  |
|   ‏‏‏  מצעדי סוף השנה (2009)> מדינה |   ‏‏‏  מצעדי סוף השנה (2009)> מצעד |   ‏‏‏  מצעדי סוף השנה (2009)> מיקום שיא |   ‏‏‏  מצעדי סוף השנה (2009)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 40 |  |
שוב אני בדד

"שוב אני בדד" הוא סינגל שהוקלט על ידי הזמר הישראלי איל גולן. הוא יצא לאור ב-15 באוגוסט 2024, בהוצאת חברת התקליטים ליאם הפקות.
רקע וכתיבה

השיר נכתב והולחן על ידי צליל קליפי, נדב (נאבי) אהרוני, ואלמוג קריאף, והופק על ידי גיא דאן.
וידאו קליפ

העיצוב הגרפי של הקליפ והעטיפה עוצבו על ידי Avoxvision, חברת עיצוב גרפי, שעובדת עם גולן. בעטיפת השיר נראה אדם נשען על עמוד.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 17 |  |
|  ישראל | מדיה פורסט | 6 |  |
הערות שוליים

אייל גולן שולח מסר לגרושתו: "למדתי להסתדר לבד", באתר אייס, 15 באוגוסט 2024
סיגל נאור

| --- | --- |

 לידה:  8 בדצמבר 1968 (בת 55) חיפה, ישראל ישראל
 ענף מדעי:  מדעי הרוח
 מקום מגורים:  כפר הנוער עיינות
 מקום לימודים:  אוניברסיטת חיפה
 מנחה לדוקטורט:  יוסף מילמן
 מוסדות:  אוניברסיטת חיפה 
 פרסים והוקרה:  2021, פרס שר התרבות לספר השירה "מחלוטה"  2019, פרס שרת התרבות לספרי מופת, בתמיכת קרן יהושע רבינוביץ, "כל השירים * נח שטרן/לברוח מהחיות המכוערות, מונוגרפיה"
 בן זוג:  ליאור פרלמן (גרושה)
 מספר צאצאים:  3
 
סיגל נאור (נולדה ב-8 בדצמבר 1968) היא דוקטור לספרות מטעם אוניברסיטת חיפה, משוררת, יזמית, חוקרת, עורכת ומבקרת ספרות. באוגוסט 2011 הקימה במשותף עם ליאור פרלמן, את ארגון "דרך רוח" לקידום מדעי הרוח בישראל ואת בתי החינוך "דרך רוח" באקדמיות בישראל.
ביוגרפיה

סיגל נאור נולדה בחיפה, לאלי ויונה נאור. האב ממוצא סורי, היה מנהל מחלקה בחברת החשמל והאם ממוצא רוסי, הייתה מזכירה רפואית בקופת חולים כללית.
גדלה בשכונת קריית אליעזר בחיפה ויש לה אח ואחות.
למדה בבית ספר היסודי "שלווה", ולאחר מכן בתיכון עירוני א' וב"חוגים".
את לימודיה האקדמיים השלימה באוניברסיטת חיפה: בשנים 1989–1992 השלימה תואר בוגר בחוג לספרות עברית והשוואתית ובחוג להוראה. בשנת 1999 השלימה תואר מוסמך בחוג לספרות עברית והשוואתית.
בין השנים 2003–2008 השלימה תואר דוקטור בחוג לספרות עברית והשוואתית.
את עבודת הדוקטור שלה, בנושא "הממד הפואטוביוגרפי בשירתו המאוחרת של נתן זך", הנחה יוסף מילמן.
ביוגרפיה > קריירה > פעילות הוראה

בשנים 2014–2019 שימשה כעמיתת הוראה בחוג לסיעוד באוניברסיטת חיפה, ובשנים 2015–2022 כעמיתת הוראה בחוג לתולדות ישראל באוניברסיטת חיפה.
בשנים 1995–2016 הייתה מורה לספרות בבית הספר התיכון ע"ש ליאו-באק. כמו כן, בשנים 2010–2015, כיהנה כחברה בוועדת מקצוע ספרות במשרד החינוך, והתפטרה עקב פסילת הרומן "גדר חיה" מאת דורית רביניאן מתוכנית הלימודים לספרות בבתי הספר התיכוניים.
בשנים 2011–2012 ריכזה והובילה סדנת מחקר במדעי הרוח ומדע: מוח ותודעה, במכון ון ליר בירושלים ובשנים 2012–2013, ריכזה, הובילה והנחתה סדנת מחקר: המטאפורה ככלי חשיבה במחקר המדעי במכון ויצמן למדע.
ביוגרפיה > קריירה > כמבקרת וכעורכת

נאור כתבה ביקורות ספרות במוסף הספרים של העיתון "הארץ", בשנים 2007–2009.
שימשה כחברת מערכת וכעורכת השירה ב"מטעם", כתב עת לספרות ולמחשבה רדיקלית (2011-2007).
מכהנת כחברת מערכת של כתב העת המקוון "אודות", בשיתוף עם מכון "הקשרים" של אוניברסיטת בן-גוריון בנגב (משנת 2016) וכעורכת שותפה בו, משנת 2020.
החל משנת 2021 היא חברה במערכת השירה של הוצאת הקיבוץ המאוחד, וכן חברת מערכת בסדרת "ריתמוס".
כמו כן משנת 2023 היא מפרסמת בקביעות ביקורות ספרים בישראל היום.
ביוגרפיה > קריירה > ארגון "דרך רוח"

החל משנת 2011 היא מייסדת ומנהלת שותפה של ארגון "דרך רוח" לקידום מדעי הרוח בישראל (חל"צ).
מטרת הארגון: להרחיב ולהעמיק את התשתית האינטלקטואלית והתרבותית.
נאור הקימה, יחד עם ליאור פרלמן, את בתי החינוך "דרך רוח" לתלמידי התיכונים והיסודיים באקדמיות בישראל (אוניברסיטת חיפה, אוניברסיטת תל אביב, אוניברסיטת בר-אילן, אוניברסיטת בן-גוריון, מכללת אורנים ומכללת תל-חי).
ספרים ופרסומים > ספרים שכתבה

בשדות אז אולי: פואטוביוגרפיה, עיון בשירתו המאוחרת של נתן זך, הקיבוץ המאוחד, 2014 מבוסס על עבודת הדוקטור שלה.
נח שטרן "כל השירים; לברוח מהחיות המכוערות: מונוגרפיה", פרדס, 2018
מחלוטה, שירים, סדרת "טקסטורה", פרדס, 2020
בוא נמציא אירוע, שירים, סדרת "טקסטורה", הוצא תחת שם המחברת סיגל נאור, הוצאת פרדס, פברואר 2023
לפלוש דרך הקיר, מסות, הוצא תחת שם המחברת סיגל נאור, הוצאת פרדס, ספטמבר 2024
ספרים ופרסומים > ספרים שערכה

אל בשר הלשון: עיון ומחקר ביצירתו של יצחק לאור, אוסף מסות ומחקרים על יצירתו של יצחק לאור. עורכים אריאל הירשפלד וסיגל נאור פרלמן], באתר הספרייה הלאומית
"גחלים של מתכת" מבחר שירים של יצחק לאור, יצא בסדרת "זוטא" בהוצאת הקיבוץ המאוחד, 2019.
התפוח והעינם: שירים / רונה טאוזינגר, סדרת "ריתמוס", הקיבוץ המאוחד, 2023.
אולטריס: ארוטיקה / אנאיס נין; תרגום מאנגלית: רינה ז'אן ברוך; מבוא: סיגל נאור פרלמן, פרדס, 2021
אדם זקן עוטה מסכת אצילות: שירים / דוד טובי ; תרגום מאנגלית : ליאור שטרנברג ; מבוא : סיגל נאור פרלמן ; הערות : יעקב טובי ; עריכה והבאה לדפוס : לאה שניר, הקיבוץ המאוחד, 2019
ספרים ופרסומים > פרסומים אקדמיים

2012, "להפגש עם אלתרמן בחולות", על הפואמה עם "אלתרמן בחולות" לנתן זך, דפים למחקר בספרות 18, אוניברסיטת חיפה.
2017, "ילדות", ראיון עם הסופרת רונית מטלון, דפים למחקר בספרות 18, אוניברסיטת חיפה.
" 'קריאה טקסטילית' בשבעה סיפורים עזתיים" ג'אמעה, כתב עת בינתחומי לחקר המזרח התיכון.
פרסים מלגות והוקרה

ב-2023, תמיכת מפעל הפיס לספר המסות "לפלוש דרך הקיר"
ב־2022, תמיכת קרן יהושע רבינוביץ לספר השירה "בוא נמציא אירוע"
ב־2021, פרס שר התרבות לספר השירה "מחלוטה"
2020, תמיכת מפעל הפיס בספר שירה, "מחלוטה"
2019, פרס שרת התרבות לספרי מופת, בתמיכת קרן יהושע רבינוביץ, "כל השירים*נח שטרן/לברוח מהחיות המכוערות, מונוגרפיה"
2019, תמיכת מרכז הספר והספריות, "כל השירים*נח שטרן/לברוח מהחיות המכוערות, מונוגרפיה"
2007-2003, מלגת קיום לדוקטורנטים מצטיינים, אוניברסיטת חיפה.
2001, פרס ע"ש ליס מלר (בפעם השנייה), שלושה סיפורים: "בית"
1994, פרס ע"ש ליס מלר, בעבור עבודת גמר בנושא "פירוש פסיכולוגי של טקסטים" מנחה: א.ב. יהושע
משפחה

נאור אם לשלושה מליאור פרלמן. גרה בכפר הנוער עיינות.